
[bookmark: _Toc498889985][bookmark: _Toc507702402][bookmark: _Toc30596555][bookmark: _Toc31114768][bookmark: _Toc31185677][bookmark: _Toc31187387][bookmark: _Toc31187411][bookmark: _Toc204066805]UVOD
Poročilo je pripravljeno na podlagi drugega odstavka 156. člena Zakona o nalogah in pooblastilih policije (Uradni list RS, št. 22/25 - uradno prečiščeno besedilo; v nadaljnjem besedilu: ZNPPol) in tretjega odstavka 10. člena Pravilnika o reševanju pritožb zoper delo policistov (Uradni list RS, št. 54/2013; v nadaljnjem besedilu: pravilnik). Pri njegovi pripravi so bili uporabljeni podatki iz dokumentarnega gradiva Sektorja za pritožbe zoper policijo Direktorata za policijo in druge varnostne naloge Ministrstva za notranje zadeve in javno upravo (v nadaljnjem besedilu: SPZP) ter podatki iz evidence pritožb, ki jo vodi policija na podlagi 123. člena ZNPPol. 
V poročilu so navedene pritožbene zadeve iz prve polovice leta 2026. Če so nerešene pritožbene zadeve vključene v statistične podatke, je to navedeno v opombah. 
[bookmark: _Toc30596556][bookmark: _Toc31114769][bookmark: _Toc31185678][bookmark: _Toc31187388][bookmark: _Toc31187412][bookmark: _Toc204066806]Predstavitev Sektorja za pritožbe zoper policijo
Direktorat za policijo in druge varnostne naloge je bil ustanovljen leta 1999 in je ključni organ Ministrstva za notranje zadeve in javno upravo na področju sistemskega usmerjanja in nadziranja policije, podeljevanja javnih pooblastil za izvajanje detektivske dejavnosti, zasebnega varovanja, varnosti na smučiščih, izvajanja nadzora nad delom občinskih organov, uprav in redarstev, izdajanja dovoljenj za dostop do tajnih podatkov in podobno. Direktorat prav tako skrbi za strokovno pripravo zakonov in podzakonskih aktov s področja policije in drugih vsebin iz pristojnosti direktorata, poleg tega skrbi za izboljšanja delovnih procesov in informacijskih rešitev s področja policije in drugih varnostnih subjektov ter opravlja dejavnosti na področju varnostnega načrtovanja in  kriznega upravljanja.
SPZP je bil kot notranja organizacijska enota Direktorata za policijo in druge varnostne naloge ustanovljen leta 2004. S sprejetjem ZNPPol v letu 2013 je bil v posebnem poglavju zakona na novo opredeljen postopek reševanja pritožb na zakonski ravni, s čimer je SPZP postal gospodar pritožbenega postopka, pristojen za reševanje pritožb nad delom policistov pred senati ter za usmerjanje in nadziranje policije pri reševanju pritožb na prvi stopnji. Je centralizirana enota s sedežem na Ministrstvu za notranje zadeve in javno upravo, Litostrojska cesta 54, 1000 Ljubljana. Kontaktni podatki so: gp.mnz@gov.si, 01 428 58 50.
SPZP nepristransko, neodvisno, kakovostno in strokovno rešuje pritožbe, ki so lahko močno orodje ter pot k bolj kakovostnemu, zakonitemu in strokovnemu izvajanju nalog in uporabi pooblastil policije. 
Naloge na področju reševanja pritožb zoper policijo opravljajo pooblaščenci ministra. To so uslužbenci ministrstva, imenovani s pisnim sklepom ministra, pristojni za vodenje sej senata, preverjanje pritožbenih očitkov kot poročevalec ali opravljanje drugih nalog, določenih v ZNPPol. Pooblaščenci ministra so uradne osebe s posebnimi pooblastili in se pri opravljanju nalog izkazujejo s službeno izkaznico. 
V prvem polletju 2025 je bilo v SPZP zaposlenih enajst uslužbencev, in sicer vodja sektorja, devet  pooblaščencev ministra in ena poslovna sekretarka.  
	Leto
	2017
	2018
	2019
	2020
	2021
	2022
	2023
	2024
	2025
	2026

	Število zaposlenih
	9
	9
	8
	8
	11
	11
	12
	9
	11
	11


[bookmark: _Toc204066817]Preglednica 1: Število zaposlenih po letih

[bookmark: _Toc204066825]Grafikon 1: Število zaposlenih po letih

Število zaposlenih je od leta 2006 do 2020 upadalo, in sicer s 13 na osem zaposlenih oseb (39 odstotkov), v prvem polletju 2023 pa je glede na leto 2022 naraslo z deset na dvanajst uslužbencev. Po padcu v letu 2024 (9 uslužbencev) v letu 2026, tako kot v letu 2025, pritožbene postopke vodi devet pooblaščencev ministra (preostala dva predstavlja vodja sektorja ter poslovna sekretarka).
[bookmark: _Toc30596557][bookmark: _Toc31114770][bookmark: _Toc31185679][bookmark: _Toc31187389][bookmark: _Toc31187413][bookmark: _Toc204066807]Dejavnost Sektorja za pritožbe zoper policijo
V pritožbenem postopku lahko oseba uveljavlja nestrinjanje z dejanjem ali opustitvijo dejanja policista pri opravljanju policijskih nalog, ki lahko pomeni kršitev človekovih pravic ali temeljnih svoboščin. Pri tem se ugotavljajo okoliščine izvedbe policijskega postopka in uporaba policijskih pooblastil, ne ugotavlja pa se disciplinska, odškodninska, prekrškovna ali kazenska odgovornost policista kot tudi ne, ali je oseba, ki je vložila pritožbo, storila kaznivo dejanje ali prekršek ali ne.
Pritožbeni postopek se izvaja na dveh ravneh, in sicer v pomiritvenem postopku ali pred senatom. Pomiritveni postopek je razgovor, ki ga s pritožnikom opravi vodja policijske enote, v katero je razporejen policist, zoper čigar delo je vložena pritožba. Vodja pritožnika seznani z ugotovitvami v zvezi s pritožbo ter mu omogoči, da predstavi dejstva v zvezi s pritožbo in predlaga dokaze za ugotovitev dejanskega stanja. Pritožniku se pojasnijo policijska pooblastila, ravnanje policista v zadevnem dogodku. Poleg tega se pritožnik ob upravičeni pritožbi seznani z ukrepi, ki so že bili sprejeti ali bodo sprejeti (opravičilo, pisno ali ustno opozorilo policista, predlog za uvedbo disciplinskega postopka, postopka o prekršku ali kazenskega postopka in podobno). Če se pritožnik strinja z ugotovitvami, je pritožbeni postopek končan, prav tako je pritožbeni postopek končan, če se pritožnik ne strinja z ugotovitvami, vendar želi, da se pritožbeni postopek konča. Če se pritožnik ne strinja z ugotovitvami in želi, da se pritožbeni postopek nadaljuje pred senatom, o nadaljevanju pritožbenega postopka odloči pooblaščenec ministra. Če iz dokumentacije nesporno izhaja, da so bile okoliščine ustrezno preverjene ter je dejansko stanje pravilno in popolno ugotovljeno, nadaljnji postopek pred senatom pa ne bi pripeljal do drugačne odločitve, se pritožbeni postopek konča in je pritožnik z odločitvijo seznanjen s pisnim obvestilom. V nasprotnem primeru se razpiše seja senata. Pomiritveni postopek mora biti praviloma končan v 30 dneh od prejema pritožbe, razen če to ni mogoče zaradi objektivnih okoliščin.
Pritožbeni postopek se lahko izvede tudi neposredno pred senatom, če so za to izpolnjeni zakonsko predpisani pogoji: 
· če je bil v policijskem postopku, na katerega se pritožba nanaša, kdo hudo telesno poškodovan, posebno hudo telesno poškodovan ali je izgubil življenje;
· če se pritožba nanaša na policijski postopek, v katerem so bila prisilna sredstva uporabljena zoper več kot tri osebe in je nastala lahka telesna poškodba;
· če se pritožba nanaša na policijski postopek, v katerem je bilo uporabljeno strelno orožje;
· če so bili v policijskem postopku udeleženi otroci ali mladoletniki ali pripadniki narodnostnih ali etničnih skupnosti ali manjšin ali drugih ranljivih skupin;
· če so v pritožbi navedene trditve o mučenju, krutem, nečloveškem ali ponižujočem ravnanju ali kaznovanju;
· če je pritožba vložena zoper vodjo policijskih enot ali vodjo notranjih organizacijskih enot policije;
· če se obravnava pritožba tujca, ki ne prebiva na območju Republike Slovenije;
· v drugih primerih očitkov o hudem posegu v človekove pravice ali temeljne svoboščine.

Senat sestavljajo pooblaščenec ministra, ki kot vodja senata vodi sejo, in dva predstavnika javnosti kot člana senata. Pristojen je za ocenjevanje utemeljenosti pritožbe zoper delo policista. Na sejo senata so vabljeni pritožnik, policist, zoper katerega je vložena pritožba glede njegovega dela, pooblaščenci, poročevalec, priče, strokovnjaki in tolmači. Na podlagi ugotovljenih dejstev in okoliščin senat z glasovanjem odloči o utemeljenosti pritožbe. Sprejeta je odločitev, za katero glasujeta vsaj dva člana senata. Vodja senata takoj po končanem glasovanju prisotne seznani z odločitvijo senata, ki je dokončna. Postopek reševanja pritožbe se konča s pisnim odgovorom pritožniku. V odgovoru je odločitev senata vsebinsko obrazložena, pri čemer so pritožbeni razlogi pojasnjeni tako, da se utemeljeno razložijo stališča do vseh razumljivih trditev oziroma očitkov v pritožbi ter povzamejo bistvene okoliščine in ugotovitve.
[bookmark: _Toc30596558][bookmark: _Toc31114771][bookmark: _Toc31185680][bookmark: _Toc31187390][bookmark: _Toc31187414][bookmark: _Toc204066808]Cilji in vizija Sektorja za pritožbe zoper policijo
Sledimo cilju, da se osebam, ki so jim policisti v policijskem postopku kršili človekove pravice in temeljne svoboščine, zagotovi neodvisen in nepristranski pritožbeni postopek. Obenem skrbimo za strokoven, kakovosten in pregleden nadzor nad policijskim delom ter branimo operativno avtonomnost in integriteto policije, kadar so bile policijske naloge izvedene strokovno in zakonito. Pritožbeni postopek zoper delo policije sledi načelu odgovornosti do javnosti tako, da sta v pritožbeni postopek (senat) vključena dva predstavnika javnosti, s čimer se zagotavlja učinkovit in neposreden državljanski nadzor nad delom policije. Naše odločitve morajo biti zakonite, strokovne in kakovostne, saj bodo le take sprejete v širši javnosti, to pa bo le-to spodbudilo k še večjemu zaupanju v naše delo.
Naša vizija temelji na prizadevanju za nenehni napredek in kakovostno obravnavanje pritožb zoper delo policistov. Dolgoročno utrjujemo, krepimo in razvijamo položaj institucije z vizijo ustreznejše ureditve pritožbenih postopkov policiji sorodnim subjektom, ki izvajajo pooblastila prisilne narave. Trenutna ureditev namreč ne zagotavlja enakega pravnega varstva domnevno oškodovanih posameznikov in tudi ne enake obravnave pripadnikov različnih organov, ki prisilna pooblastila izvajajo. Tako veljajo težnje o širjenju pritožbenega postopka tudi na druge primerljive poklicne skupine, kot so občinski redarji, varnostniki, detektivi in drugi, ki s svojimi zakonsko določenimi pooblastili, ukrepi in upravičenji lahko posegajo v človekove pravice in temeljne svoboščine. V delu, ki se nanaša na pritožbe zoper delo detektivov, so bile že sprejete zakonodajne spremembe. Namreč, biti mora vzpostavljen neodvisni, nepristranski in pregledni pritožbeni postopek nad izvajanjem tovrstnih pooblastil, ukrepov in upravičenj, s čimer bi se zagotovili pravilnost in poštenost postopka odločanja. Ob tem mora biti pritožbeni postopek javen in podvržen javnemu nadzoru, v katerem mora sodelovati javnost in tudi drugi deležniki pritožbenega postopka. Tak nadzor vodi v zagotavljanje pravne države ter pregledno in odgovorno delovanje subjektov, ki uporabljajo pooblastila, ukrepe in upravičenja, ter v zaupanje javnosti v njihovo delo.
Še vedno velja razmislek tudi o trenutni umeščenosti SPZP v povezavi z institucionalno ločenostjo nadzorne institucije od nadzorovanega subjekta. SPZP kot notranja organizacijska enota in Policija kot organ v sestavi sta namreč del istega ministrstva. Težava institucionalne umeščenosti službe za obravnavo pritožb zoper policijo znotraj ministrstva, katerega organ v sestavi je tudi Policija, je kljub dejansko objektivni obravnavi pritožb ustvarjanje videza pristranskosti. V javnosti se namreč še vedno pojavljajo očitki o pristranski obravnavi pritožb.
[bookmark: _Toc140837339][bookmark: _Toc140837340][bookmark: _Toc140837341][bookmark: _Toc204066809]Statistični kazalniki dela Sektorja za pritožbe zoper policijo
V prvem polletju 2026 je bilo zoper delo policistov od skupno 392 (402) prejetih pisanj (zadev) 269 (249) pritožb. 122 (166) pisanj ni vsebovalo elementov pritožbe zoper delo policistov v povezavi s kršenjem človekovih pravic ali temeljnih svoboščin (zahteve za sodno varstvo, druga pisanja). Smiselna je sklepanje, da je število vloženih pritožb povezano tudi s številom izvedenih policijskih postopkov in s tem povezanih policijskih ukrepov. Napram predhodnim letom je zaznati 8 odstotno povišanje števila vloženih pritožb glede na prvo polletje prejšnjega leta in je primerljivo z letom 2023. Skupaj je bilo v prvi polovici leta 2026 z izvedbo pomiritvenega postopka oz. senata rešenih 50 (58) pritožb.
	Leto
	2022
	2023
	2024
	2025
	2026

	Število vloženih pritožb
	282
	268
	227
	249
	269


[bookmark: _Toc31186262][bookmark: _Toc204066818]Preglednica 2: Število vloženih pritožb po letih
[bookmark: _Toc204066826]Grafikon 2: Število vloženih pritožb po letih


	Vrsta postopka
	
	2022
	2023
	2024
	2025
	2026

	A
	Pomiritveni postopki
	59
	55
	43
	37
	31

	A1
	Uspešno končani (peti odstavek 150. člena ZNPPol)
	34
	31
	34
	28
	19

	A2
	Ravnanje policistov, ki je skladno s predpisi
	46
	38
	28
	34
	18

	A3
	Ravnanje policistov, ki ni skladno s predpisi
	6
	8
	9
	3
	5

	B
	Senati
	28
	31
	37
	21
	19

	B1
	Neuspešno končani pomiritveni postopki (tretji odstavek 148. člena ZNPPol)
	12
	13
	19
	9
	12

	B2
	Neposredna obravnava pred senatom (četrti odstavek 148. člena ZNPPol)
	16
	18
	18
	12
	13

	B3
	Utemeljene pritožbe, obravnavane pred senatom
	8
	8
	11
	7
	5

	C
	Zaključek brez obravnave
	197
	169
	148
	170
	181

	D
	Skupaj rešenih pritožb (D = A + B + C)
	284
	255
	228
	228
	231


[bookmark: _Toc204066819]Preglednica 3: Rešene pritožbe glede na način reševanja

Glede na področje policijskega dela je bilo v prvem polletju 2026 med rešenimi pritožbami največ pritožb, ki so se nanašale na področje postopkov v cestnem prometu (80), nato pa na področje kriminalitete (59) in zagotavljanja javnega reda in miru (58). Sledi področje drugih dogodkov (37), iz področja državne meje in tujcev pa so bile v prvem polletju 2026 rešene tri pritožbe. 

			
	Kriminaliteta
	Javni red in mir
	Cestni promet
	Državna meja in tujci
	Drugi dogodki

	
	2025
	2026
	2025
	2026
	2025
	2026
	2025
	2026
	2025
	2026

	Pomiritveni postopki
	13
	8
	13
	6
	18
	21
	
	
	9
	4

	Uspešno končani (peti odstavek 150. člena ZNPPol)
	8
	6
	11
	1
	13
	16
	
	
	9
	3

	Neuspešno končani (tretji odstavek 148. člena ZNPPol)
	5
	2
	2
	5
	5
	5
	
	
	
	1

	Ravnanje policistov, ki je skladno s predpisi
	11
	4
	13
	4
	17
	18
	
	
	8
	3

	Ravnanje policistov, ki ni skladno s predpisi
	2
	2
	
	
	1
	4
	
	
	1
	1

	Senati
	7
	3
	7
	17
	19
	5
	3
	2
	5
	2

	Neuspešno končani pomiritveni postopki (tretji odstavek 148. člena ZNPPol)
	5
	2
	2
	3
	4
	
	
	
	1
	1

	Neposredna obravnava na senatu (tretji odstavek 148. člena ZNPPol)
	2
	1
	5
	14
	15
	5
	3
	2
	5
	2

	Utemeljene pritožbe, obravnavane pred senatom
	3
	
	1
	4
	8
	3
	
	
	1
	2

	Zaključek brez obravnave
	46
	48
	27
	35
	43
	42
	4
	1
	35
	30

	Skupaj rešenih pritožb
	66
	59
	47
	58
	80
	68
	7
	3
	50
	37








[bookmark: _Toc204066820]Preglednica 4: Rešene pritožbe po področjih dela[footnoteRef:1] [1: 1Ker se posamezna pritožba lahko nanaša na več delovnih področij, je seštevek števila pritožb po delovnih področjih praviloma večji od števila obravnavanih pritožb.] 


Največ pritožbenih očitkov se je v prvem polletju 2026, ob upoštevanju skupine možnih pritožbenih razlogov, kot jih opredeljuje 2. člen pravilnika, kot v prvem poletju 2025 nanašalo na domnevno neukrepanje policistov, neustrezno uporabo policijskih pooblastil ter na komunikacijo policistov, ki se kaže v nedostojnem in nekorektnem odnosu. 

	
	Komunikacija
	Neukrepanje
	Uporaba pooblastil
	Uporaba prisilnih sredstev

	
	2025
	2026
	2025
	2026
	2025
	2026
	2025
	2026

	Pomiritveni postopki
	22
	18
	10
	12
	24
	17
	2
	1

	Uspešno končani (peti odstavek 150. člena ZNPPol)
	16
	16
	7
	8
	16
	13
	2
	-

	Neuspešno končani (tretji odstavek 148. člena ZNPPol)
	6
	2
	3
	4
	8
	4
	-
	1

	Ravnanje policistov, ki je skladno s predpisi
	19
	12
	10
	8
	24
	10
	2
	1

	Ravnanje policistov, ki ni skladno s predpisi
	3
	2
	0
	3
	-
	5
	-
	-

	Senati
	11
	12
	12
	8
	9
	10
	3
	5

	Neuspešno končani pomiritveni postopki (tretji odstavek 148. člena ZNPPol)
	4
	3
	6
	1
	3
	1
	-
	2

	Neposredna obravnava na senatu (tretji odstavek 148. člena ZNPPol)
	7
	9
	6
	7
	6
	9
	3
	3

	Utemeljene pritožbe, obravnavane pred senatom
	1
	5
	7
	3
	2
	4
	-
	1

	Zaključek brez obravnave
	46
	44
	49
	61
	47
	51
	1
	1

	Skupaj rešenih pritožb
	79
	74
	71
	81
	80
	78
	6
	7


[bookmark: _Toc204066821]Preglednica 5: Rešene pritožbe po pritožbenih razlogih

Kot posledica ugotovitev pritožbenih postopkov je bilo policistom v prvem polletju 2026 izrečenih sedem (3) opozoril.

	
	Leto

	
	2022
	2023
	2024
	2025
	2026

	Predlog za uvedbo disciplinskega postopka
	0
	1
	0
	0
	0

	Poročilo, poslano Vrhovnemu državnemu tožilstvu RS (tretji odstavek 147. člena ZKP)
	0
	0
	1
	0
	0

	Opozorilo in razgovor
	10
	3
	8
	3
	7

	Skupaj
	10
	4
	9
	3
	7


[bookmark: _Toc204066822]Preglednica 6: Posledice pritožbenih postopkov


[bookmark: _Toc204066810][bookmark: _Toc30596559][bookmark: _Toc31114772][bookmark: _Toc31185681][bookmark: _Toc31187391][bookmark: _Toc31187415]REŠEVANJE PRITOŽB V POMIRITVENEM POSTOPKU 
ZNPPol določa, da se reševanje spora (pritožbe) najprej izvede tam, kjer je spor, nepravilnost ali nestrokovnost (nezakonitost) nastala, torej na policijski enoti, kjer dela policist, zoper katerega je bila pritožba vložena. Vodja policijske enote najprej preveri vsa dejstva v zvezi s pritožbo. Preveri tudi, ali je bilo ravnanje policista zakonito, strokovno in etično, torej skladno z veljavnimi predpisi, ki določajo delo policista. Nato povabi pritožnika na razgovor oziroma pomiritveni postopek, na katerem ga seznani z ugotovitvami in morebitnimi ukrepi v zvezi z njegovo pritožbo. Če se pritožnik strinja z njegovimi ugotovitvami in ukrepi, se pritožbeni postopek konča s podpisom zapisnika. Če se ne strinja z ugotovitvami vodje policijske enote v pomiritvenem postopku, se pritožbeni postopek lahko nadaljuje na senatu. Če iz pritožbe izhajajo očitki o hudem posegu policista v človekove pravice in temeljne svoboščine ali v drugih primerih iz četrtega odstavka 148. člena ZNPPol, se pritožba obravnava neposredno pred senatom.

V prvem polletju 2026 je bilo v pomiritveni postopek policijskim enotam odstopljenih 31 (37) pritožb, od tega jih je bilo uspešno končanih 19 (28). Uspešno rešenih pomiritvenih postopkov je bilo 61 odstotkov. Uslužbenci SPZP (pooblaščenci ministra) so v 5 primerih izvedli monitoring pomiritvenega postopka. Ugotavljamo, da je uspešnost izvedbe pomiritvenih postopkov ob prisotnosti pooblaščenca ministra praviloma večja. V vseh petih primerih, ko je bil izveden monitoring pomiritvenega postopka je bila pomiritveni postopek uspešno izveden. V 11 primerih oz. 35 odstotkih se pritožniki pomiritvenega postopka niso udeležili, niti niso opravičili svojega izostanka. V 10 primerih se je po neuspešno izvedenem pomiritvenem postopku (člen 150/6 ZNPPol, ko pritožnik pred izvedbo pomiritvenega postopka sporoči, da želi obravnavo pred senatom) postopek nadaljeval pred pritožbenim senatom. Sicer pa so pooblaščenci ministra v 5 primerih ugotovili, da so bile, kljub nestrinjanju pritožnika s pojasnili vodje pomiritvenega postopka, okoliščine preverjene v zadostni meri in je dejansko stanje bilo pravilno in popolno ugotovljeno, ter da nadaljnji postopek pred senatom ne bi pripeljal do drugačne odločitve (člen 152/2 ZNPPol). 

Pooblaščenci ministra ugotavljajo, da so postopki vodeni procesno strokovno in zakonito. Stanje v enotah se praviloma izboljšuje, pooblaščenci ministra pa so prisostvovali predvsem bolj zapletenim postopkom, ko so se vodje policijskih enot oziroma njihovi pooblaščenci na razgovor s pritožnikom zelo dobro pripravili in z zgledno komunikacijo pomiritveni postopek izvedli na visoki ravni. V določenih zahtevnejših primerih so za prisotnost pooblaščencev ministra na pomiritvenih postopkih, zaprosili tudi sami vodje pomiritvenih postopkov. 

Vodje pomiritvenih postopkov so sicer pri preverjanju okoliščin izvedbe policijskih nalog v 5 (3) primerih ugotovili, da ravnanje policistov ni bilo skladno s predpisi.  
[bookmark: _Toc30596560][bookmark: _Toc31114773][bookmark: _Toc31185682][bookmark: _Toc31187392][bookmark: _Toc31187416][bookmark: _Toc204066811]Poglavitne ugotovitve
Poleg statističnih kazalnikov so pooblaščenci ministra in vodja SPZP tudi na empiričen način spremljali vsebino zapisnikov in pripadajoče dokumentacije o obravnavanih pritožbah pri vodjih policijskih enot, ki so jih ti po uspešnem ali neuspešnem zaključku pomiritvenih postopkov poslali SPZP, pri čemer se ugotavlja naslednje:

· ob prizadevanjih SPZP za izboljšanje kakovosti izvajanja pomiritvenih postopkov (izvajanje večjega števila monitoringov pomiritvenih postopkov v okviru kadrovskih omejitev SPZP, sprotno dajanje usmeritev in navodil ter drugo) je delež uspešno rešenih pomiritvenih postopkov v prvem polletju 2026 presegel 61 odstotkov (70), kar kaže procentualno manjši upad uspešnosti kot v istem obdobju prejšnjega leta. V okviru izvajanja monitoringov pomiritvenih postopkov se v redkih primerih še v posameznih primerih ugotavlja pomanjkanje komunikacijskih veščin in veščin mediacije pri izvajalcih, pri čemer pomanjkljivosti izhajajo predvsem iz neizkušenosti tistih, ki so se s tovrstnimi nalogami srečali prvič oziroma začeli izvajati naloge vodenja pomiritvenih postopkov. Pri neposrednem spremljanju pomiritvenih postopkov je bilo mogoče zaznati napredek glede odlične priprave in angažiranosti za uspešno izvedbo pomiritvenega postopka nekaterih vodij oziroma njihovih pooblaščencev, ki se kaže v popolni ugotovitvi dejanskega stanja na poljuden oz. laični osebi razumljiv način. Kljub temu bomo tudi v prihodnje nadaljevali z usposabljanji uslužbencev policije, ki vodijo pomiritvene postopke, s področja komunikacijskih in mediacijskih veščin ter izvajanje monitoringov pomiritvenih postopkov;
· ugotavljamo, da gre pri pomiritvenem postopku za sinergijo med ustrezno pripravo ugotovitev dejanskega stanja s strokovnimi in zakonskimi podlagami ter uporabe ustreznih komunikacijskih večin in načina predstavitve izvedenih pooblastil in ravnanje policistov, kar velja tako za vodje pomiritvenih postopkov kot policiste;
· glede na vsebino pritožbenih očitkov so se ti najpogosteje nanašali na domnevno opustitev oz. neukrepanje policistov, na domnevno neprimerno komunikacijo policistov do strank v policijskih postopkih in na neustrezno uporabo policijskih pooblastil; 
· postopke pri vodji policijske enote še vedno pogosto vodijo pooblaščene osebe (namestniki komandirjev). Odstotek uspešno rešenih pomiritvenih postopkov, ki jih vodijo vodje policijskih enot, ali uspešno rešenih pomiritvenih postopkov, pri katerih je prisoten pooblaščenec ministra (monitoring), je večji, v vseh primerih izvedbe monitoringa, kljub morebitnem nestrinjanju z predstavljenimi ugotovitvami vodje, obravnava pred senatom ni bila izvedena;
· iz vsebine nekaterih zapisnikov o obravnavi pritožbe pri vodji policijske enote je razvidno, da se v posameznih redkih primerih še vedno pritožniku ugotovitve dejanskega stanja predstavijo skopo in se ne izvede pomiritveni postopek v pravem pomenu besede (mediacija in konciliacija). Od pritožnika se pričakuje, da bo ugotovitve vodje policijske enote sprejel kot dejstva, hkrati pa v policijskih enotah nekateri še vedno niso pripravljeni priznati očitne napake ter pritožniku predstaviti alternativne rešitve spora in s tem povezanih izvedenih ukrepov (opravičilo policista, opozorilo za policiste, predstavitev ugotovljene pomanjkljivosti na delovnem sestanku enote, uvedba disciplinskega postopka in podobno). Sicer pa je bil glede tega v prvi polovici leta 2026 zaznan trend rahlega povišanja ravnanj policistov, ki niso skladna s predpisi;
· ugotovljeno je bilo, da je bilo skupaj (utemeljene pritožbe in ugotovljena neskladja ravnanj policistov) 10 primerov, kar znaša 20 odstotni delež vseh obravnavanih pritožb (izvedeni pomiritveni postopki in izvedeni pritožbeni senati);
· pri izvajanju pomiritvenih postopkov v nekaterih primerih policisti še vedno niso prisotni, kar je težava, saj je namen teh postopkov razrešitev spora, ki je nastal neposredno med policistom in pritožnikom. Pri tem je bilo ugotovljeno, da policisti še vedno niso zainteresirani za udeleževanje v pomiritvenih postopkih in takšen način reševanja pritožb. Reševanje pritožbe v celoti prepustijo vodji pomiritvenega postopka, ta pa v nekaterih primerih niti ne more pojasniti vseh policistovih dejanj v postopku, če policist, ki je izvajal postopek, ni prisoten v pomiritvenem postopku, še posebej v primerih neustrezne komunikacije policista. Ocenjujemo, da je slednje nekoliko nespoštljivo tako do vodstva kot do pritožnikov, le to pa se odraža tudi v neuspešnosti pomiritvenega postopka in tudi izvedbi pritožbenega senata. Policisti pogovora ne dojemajo kot priložnost za predstavitev svojih argumentov in stališč ter s tem za zaščito svojih pravic v pritožbenem postopku;
· odnos do pritožbenih postopkov, tako na sejah senata kot na pomiritvenih postopkih, se je po mnenju pooblaščencev ministra sicer izboljšal, saj praviloma ne zaznavamo negativnega, odklonilnega odnosa glede izvedb pritožbenih postopkov; 
· SPZP si prizadeva, da se policisti praviloma udeležujejo pomiritvenih postopkov, saj je bilo ugotovljeno, da prisotnost policistov in njihova pripravljenost za konstruktivno rešitev pritožbenega postopka bistveno pripomoreta k uspešnosti postopka pomiritve;
· tudi pritožniki izkazujejo vse večje poznavanje svojih pravic v pritožbenih postopkih, tudi z uporabo odvetnikov, česar posledica so pogoste zahteve, da se pritožbeni postopek izvede neposredno pred senatom, kar povzroča podaljševanje trajanja izvedbe pritožbenih postopkov in večjo obremenitev tako pooblaščencev ministra kot uslužbencev policije, ki izvajajo naloge poročevalcev oziroma vodij pomiritvenih postopkov. Le to predstavlja tudi dodatno finančno in organizacijsko breme tako za policijo kot SPZP.

[bookmark: _Toc30596561][bookmark: _Toc31114774][bookmark: _Toc31185683][bookmark: _Toc31187393][bookmark: _Toc31187417][bookmark: _Toc204066812]REŠEVANJE PRITOŽB NA SENATU
Kadar se pritožnik ne strinja z ugotovitvami vodje policijske enote v pomiritvenem postopku, se pritožbeni postopek lahko nadaljuje na senatu. Pritožbe se obravnavajo neposredno pred senatom, če iz njihove vsebine izhajajo očitki o hudem posegu policista v človekove pravice in temeljne svoboščine ali v nekaterih drugih primerih iz četrtega odstavka 148. člena ZNPPol. Pritožbo tedaj rešuje tričlanski senat, ki ga sestavljajo pooblaščenec ministra (uslužbenec SPZP) in dva predstavnika javnosti. Predstavnika javnosti na predlog lokalnih skupnosti ali organizacij civilne družbe, strokovne javnosti in nevladnih organizacij imenuje minister za notranje zadeve.
[bookmark: _GoBack]
SPZP je v prvem polletju 2026 rešil 19 (21) pritožb pred pritožbenim senatom Ministrstva za notranje zadeve in javno upravo. V skladu s pogoji, določenimi v četrtem odstavku 148. člena ZNPPol, je bilo neposredno pred senatom obravnavanih 13 (12) primerov pritožb zoper delo policistov. V 6 (9) primerih so bile pritožbe obravnavane pred senatom po neuspešno končanem pomiritvenem postopku pri vodji policijske enote.

V obravnavanem obdobju je pritožbeni senat v 5 (7) primerih odločil, da je bila pritožba zoper delo policista delno ali v celoti utemeljena. 

V prvem polletju 2026 je bilo obravnavanih neposredno pred senatom obravnavanih 13 (12) pritožb, od tega največ pritožb, v katerih so bili v postopku udeleženi tujci, ki ne prebivajo na območju R Slovenije (6), sledijo pritožbe v katerih so bili udeleženi  otroci, mladoletniki in/ali druge ranljive skupine (3), ter pritožbe zoper vodje policijskih enot, pritožbe z drugimi očitki hudega posega v človekove pravice in temeljnje svoboščine, pritožbe kjer so bile v postopku osebe huje telesno poškodovane ali so umrle in poškodbe, v kateri so bile trditve o mučenju, krutem, nečloveškem ali ponižujočem ravnanju.  

	Razlog za obravnavo pred senatom
	Leto

	
	2022
	2023
	2024
	2025
	2026

	V postopku so bile osebe [posebno] hudo telesno poškodovane ali so umrle
	-
	-
	-
	-
	1

	V pritožbi trditve o mučenju, krutem, nečloveškem ali ponižujočem ravnanju
	-
	1
	3
	-
	1

	V postopku so bili udeleženi otroci, mladoletniki in/ali druge ranljive skupine
	3
	8
	3
	5
	3

	Pritožba zoper vodjo policijske enote ali njenih notranjih organizacijskih enot
	-
	2
	2
	2
	1

	Pritožba tujca, ki ne prebiva v Sloveniji
	8
	6
	8
	3
	6

	Pritožba z drugimi očitki o hudem posegu v človekove pravice in temeljne svoboščine
	5
	1
	2
	2
	1

	Skupaj
	16
	18
	18
	12
	13


[bookmark: _Toc204066823]Preglednica 7: Podlaga za obravnavo pritožbe neposredno pred senatom

	
	Leto

	
	2022
	2023
	2024
	2025
	2026

	Ni obravnave pred senatom po neuspelem pomiritvenem postopku (drugi odstavek 152. člena ZNPPol)
	16
	14
	6
	7
	8


[bookmark: _Toc204066824]Preglednica 8: Pritožbe, ki po neuspelem pomiritvenem postopku niso bile obravnavane pred senatom.

ZNPPol v drugem odstavku 152. člena določa, da vodja senata, tj. pooblaščenec ministra, ne razpiše senata v pritožbenih zadevah, ki so se obravnavale na pomiritvenem postopku, in se pritožnik ni strinjal s predstavljenimi ugotovitvami, če iz dokumentacije, ki jo je pripravil vodja pomiritvenega postopka, nesporno izhaja, da so bile okoliščine preverjene v zadostni meri ter je dejansko stanje pravilno in popolno ugotovljeno ter v nadaljnjem postopku pred senatom ne bi bila sprejeta drugačna odločitev. S tako odločitvijo, da se pritožba ne bo obravnavala, ministrstvo pritožnika seznani s pisnim obvestilom. Pooblaščenci so tako v 8 (7) primerih, ko se pritožniki niso strinjali z ugotovitvami, predstavljenimi na pomiritvenih postopkih, in so želeli nadaljevanje postopka pred senatom, ugotovili, da so bile okoliščine pritožbene zadeve preverjene v zadostni meri ter je bilo dejansko stanje pravilno in popolno ugotovljeno, kar so pooblaščenci ugotavljali tudi z osebno prisotnostjo (monitoringom) na pomiritvenih postopkih ter s predhodnim usmerjanjem in nadziranjem poteka pomiritvenega postopka. 
[bookmark: _Toc30596562][bookmark: _Toc31114775][bookmark: _Toc31185684][bookmark: _Toc31187394][bookmark: _Toc31187418][bookmark: _Toc204066813]Poglavitne ugotovitve
Poleg statističnih kazalnikov so pooblaščenci ministra in vodja SPZP tudi empirično spremljali obravnavanje pritožb na sejah senata z vidika ugotovljenih pomanjkljivosti in dobrih praks, pri tem pa se ugotavlja naslednje:
· glede na število izvedenih policijskih postopkov[footnoteRef:2] je vloženih malo pritožb, kar kaže na to, da policisti praviloma strokovno in zakonito opravljajo policijske naloge; [2:  Iz spletne strani policije (https://www.policija.si/o-slovenski-policiji/statistika/prejeti-klici-na-policijo) izhaja, da je bilo v letu 2025 zabeleženo 221.061 interventnih klicev, ki so zahtevali prihod policije na kraj dogodka, brez postopkov, ki jih policisti izvedejo s t.i. lastno dejavnostjo.] 

· pooblaščenci ministra ugotavljajo, da so pritožbenih postopkov vseeno pogosteje udeležujejo tudi pooblaščeni odvetniki policistov, prav tako je v določenih primerih zaznati, da se policisti na izvedbo pritožbenih senatov pripravijo dobro in ustrezno argumentirajo svoja ravnanja, kar nedvomno lahko vpliva tudi na odločanje glede utemeljenosti pritožbe; 
· v primerih pritožb, v zadevah, ki so javno odmevnejše oz. je v postopke vpletenih več policistov različnih policijskih enot, so naloge poročevalcev v zvezi z ugotavljanjem dejanskega stanja posamezne pritožbe prevzeli uslužbenci SPZP (pooblaščenci ministra);
· med utemeljenimi pritožbami so se očitki pritožnikov nanašali na: 
· neprimerna komunikacija, ki se kaže v nekorektnem odnosu, ki je bila zaznana kar v štirih od petih primerov utemeljenih pritožb, 
· neukrepanje v primeru naznanitev suma ogrožanja zdravja ali življenja občana, ki spada v ranljivo  skupino.
[bookmark: _Toc30596563][bookmark: _Toc31114776][bookmark: _Toc31185685][bookmark: _Toc31187395][bookmark: _Toc31187419][bookmark: _Toc204066814]UKREPANJE ZOPER POLICISTE OB UGOTOVLJENEM NESKLADJU RAVNANJA S PREDPISI ALI UTEMELJENEM PRITOŽBENEM RAZLOGU
Policija je v vseh primerih utemeljenih pritožb ministrstvu poročala o sprejetih in izvedenih ukrepih. V večini primerov so bili z vpletenimi policisti opravljeni opozorilni razgovori, posamezni primeri pa so bili obravnavani v okviru delovnih sestankov ali dnevno ob napotitvah policistov na delo in predstavljeni vsem policistom enot, v katerih delajo policisti, proti katerim je bila vložena pritožba glede njihovih dejanj ali neupravičene opustitve dejanj. S policisti so bili opravljeni trije opozorilni razgovori. 
Za odpravo neustreznih praks policistov pri izvajanju policijskih nalog in dosledno spoštovanje človekovih pravic in temeljnih svoboščin oseb, ki se znajdejo v policijskih postopkih, smo v SPZP pripravili povzetke utemeljenih pritožb iz leta 2025 ter gradivo poslali policiji s predlogom, da se vsebina uporabi pri izvajanju usposabljanj policistov. 

V prvem polletju letošnjega leta smo pričeli z aktivnostmi priprave gradiva in vsebine za izvedbo usposabljanj vodij pomiritvenih postopkov ter poročevalcev PU in PP v pritožbenih postopkih, vodenih pred senatom, ki bodo izvedeni v drugi polovici leta 2026 in v prvi polovici leta 2027. 

Tudi v prihodnje bo veliko pozornosti namenjene neodvisni, nepristranski in strokovni obravnavi pritožb ter krepitvi zavedanja vloge državljanskega nadzora nad postopki policistov in na podlagi ugotovitev stalnemu prizadevanju za dodatno izboljšanje kakovosti izvajanja policijskih nalog.




[bookmark: _Toc30596564][bookmark: _Toc31114777][bookmark: _Toc31185686][bookmark: _Toc31187396][bookmark: _Toc31187420][bookmark: _Toc204066815]IZVAJANJE VZPOREDNIH DEJAVNOSTI
V SPZP je bilo v prvem polletju 2025 poleg rednih nalog izvedenih mnogo dodatnih aktivnosti. Delo na področju reševanja pritožb zoper delo policistov je tudi v tem obdobju zaznamovalo prizadevanje za izboljšanje kakovosti vseh faz pritožbenega postopka in za čim bolj neodvisno, strokovno in objektivno reševanje pritožb. Na podlagi izhodišč za delo SPZP, ki so bila sprejeta ob ugotovitvah iz letnega poročila o reševanju pritožb za leto 2024, je bilo v prvem polletju 2025 izvedenih več aktivnosti za zagotavljanje ustrezne preglednosti pritožbenega postopka (redna mesečna objava povzetkov odločitev pritožbenega senata na spletni strani ministrstva). Policiji je bilo v izobraževalne namene poslano gradivo Primeri utemeljenih pritožb v letu 2024, obenem ji je bilo predlagano, da naj zaradi izboljšanja kakovosti pomiritvenih postopkov nadaljuje usposabljanje policistov, ki vodijo pomiritvene postopke, s področja komunikacijskih in mediacijskih veščin. 

Generalna policijska uprava (GPU) je bila sproti obveščena o vseh nepravilnostih in dobrih praksah, ugotovljenih v pritožbenih postopkih. Sodelovanje z GPU v SPZP ocenjujemo kot odlično. 

Uslužbenci SPZP bodo za izboljšanje kakovosti vodenja pomiritvenih postopkov še naprej intenzivno spremljali izvajanje pomiritvenih postopkov. 

V okviru celovitega spremljanja izvajanja pritožbenih postopkov je policija prejela tudi več pohval za vzorno pripravo in vodenje pomiritvenega postopka, kar je zagotovo tudi rezultat usposabljanj vodij pomiritvenih postopkov.
Sodelovanje z Varuhom človekovih pravic Republike Slovenije ter drugimi vladnimi in nevladnimi organizacijami s področja varovanja človekovih pravic in temeljnih svoboščin je bilo dobro. Navedene institucije so bile v več pritožbenih zadevah zaprošene za strokovno mnenje, njim pa so bila poslana mnenja in odgovori na vprašanja in pobude. Uslužbenci SPZP so dosledno odgovarjali tudi na vsa zaprosila in vprašanja posameznikov s tega področja.


[bookmark: _Toc204066816]SKLEP
V skladu z ugotovitvami, ki izhajajo iz pritožbenih primerov, spremljanja izvajanja pomiritvenih postopkov in aktivnosti, izvedenih v okviru obravnave pritožb na pritožbenih senatih, ministrstvo Policiji ob predaji tega poročila predlaga izvedbo ukrepov za izboljšanje policijskih praks. Predlagani ukrepi se nanašajo zlasti na stalno krepitev zavzetega, prijaznega in spoštljivega odnosa policistov do strank v policijskih postopkih, usposabljanje policistov s področja izvajanja policijskih pooblastil s poudarkom na pooblastilih, ki jih imajo policisti v predkazenskem postopku, ter na usposabljanje policistov za zakonito in sorazmerno uporabo prisilnih sredstev.

Policiji je bilo predlagano tudi, da naj za izboljšanje kakovosti vodenja pomiritvenih postopkov nadaljuje usposabljanje vodij policijskih enot in njihovih pooblaščencev s področja komunikacijskih in mediacijskih veščin, predvsem pa predlaga osebe, ki kažejo vnaprejšnjo pripravljenost za opravljanje tovrstnih nalog.

Gre za ukrepe, ki z vidika spoštovanja človekovih pravic posameznikov v policijskih postopkih zahtevajo stalno pozornost, zato jih je treba izvajati tudi v prihodnje.
Pri poročanju o sprejetih ukrepih v primeru utemeljene pritožbe in ugotovljenih neskladij pri ravnanju policistov ugotovljenih pri izvajanju pomiritvenih postopkov smo mnenja, da naj bodo sprejeti ukrepi sorazmerni z ugotovljeno kršitvijo. Ugotavljamo, da so si dolgoročno, ne glede na težo kršitve, sprejeti ukrepi podobni oziroma so enaki, in sicer gre praviloma za opozorilne razgovore, obravnavanje ugotovljenih nepravilnosti na delovnem sestanku in podobno. Pri sprejemanju ukrepov zoper policista in ukrepov, ki bodo preprečevali podobne kršitve, mora biti vodilo vodij predvsem objektivnost in sorazmernost.

Policija bi, glede na povečano število (utemeljenih) pritožb, ki se nanašajo na pritožbeni razlog komunikacije, ki se kaže v nedostojnem in nekorektnem odnosu policistov, morala izvesti dodatne aktivnosti k izboljšanju stanja na obravnavanem področju. Menimo, da je komunikacija eno najmočnejših orodij, ki jih imajo policisti pri svojem vsakodnevnem delu. Primerna komunikacija v policijskem delu ni zgolj vprašanje ustreznega vedenja, temveč profesionalna kompetenca in taktična spretnost. Zmožnost prepoznave konteksta situacije ter prilagoditev komunikacijskega sloga sta odraz visoke ravni strokovnosti in ustreznega vzpostavljanja ravnovesja med avtoriteto države in pravicami posameznika. S spoštljivim, pozornim in odločnim dialogom policisti ne le krepijo ugled policije in uspešno rešujejo operativne naloge, temveč gradijo varno in povezano družbo, temelječo na medsebojnem spoštovanju.







	
Število zaposlenih

število zaposlenih	
2017	2018	2019	2020	2021	2022	2023	2024	2025	2026	9	9	8	8	11	10	12	9	11	11	




Število vloženih pritožb po letih	
2022	2023	2024	2025	2026	282	268	227	249	269	

